Każin tal-Banda Sant' Elena - Festa 2014 Meta waslu f'Malta l-Kavallieri tal-Ordni ta' San Ġwann, dawn kienu ġabu magħhom għadd kbir ta' opri sagri kif ukoll oġġetti oħrajn ta' valur artistiku kbir. Ma' dawn l-opri huma komplew iżidu aktar oġġetti prezzjużi li kienu jżejnu bijhom il-palazzi u l-knejjes li kienu jaghmlu użu minnhom dak iż-żmien. Meta tlestiet il-Belt il-Ġdida flimkien mal-bini tal-Kon Katridral ta' San Ġwann il-Gran Mastri li kienu jmexxu l-Ordni kienu jagħmlu dak kollu fil-poter tagħhom biex din il-binja majestuża ikollha l-isbaħ u l-aħjar. Għal dan l-għan, bdew jinġabru għad ġmielu ta' relikwi imqaddsa tal-qaddisin u jitpoġġew f' relikwarji mżejna b'deheb u fidda flimkien ma ħaġar prezzjuż. Dawn ir- relikwarji kienu jinżammu f'teżor tal-Ordni b'turija ta' kemm din kienet qawwija kemm fil-poter kif ukoll fir- Reliġjożità. Ġara iżda li meta l-Kavallieri tal-Ordni ta' San Ġwann ġew biex iħallu Malta fis-sena 1798 dawn ma kellhomx wisq żmien biex jinġabru dawn ir-relikwiji u b'hekk spiċċaw fil-mira ta' Napuljun Bonaparti u s-suldati tiegħu. Ma għaddiex wisq żmien biex dan kollu li kien jorna dawn ir-relikwarji ġie misruq iżda b'xorta ir-relikwiji Mqaddsa baqgħu f'dak li kien fadal mit-teżor tal-Ordni. Is-saċerdoti li kienu jservu lil Ordni meta din kienet għadha f'Malta ġabru kollox, żammew dokumentazzjoni ta' liema qaddisin kienu u għaddewhom lil Isqof Sant li kien imexxi l-Knisja f'Malta dak iż-żmien. L-Isqof ħa ħsieb jiġbor ir-relikwiji f'urna tal-injam skolpit u ndurat mqassam f'partijiet żgħar bil-ħġieġ u poġġiehom mill- Għaqda Mużikali Sant' Elena ġdid għal qima tan-nies fil-Kon Katridral ta' San Ġwann. Mid-Dokumentazzjoni li kienu ġabru s-Saċerdoti tal- Ordni nafu li waħda mir-relikwiji hija ta' Sant' Elena Imperatriċi flimkien max-xewka mill-Kuruna ta' Sidna Ġesu' Kristu. Hemm ukoll relikwiji ta' Santu Rokku, Santu Wistin, San Cosmo, San Damjan, Santa Katerina V.M., San Nikola ta' Bari, San Sebastjan, Sant' Ursula, San Ġorġ martri, Sant'Andrija, San Bartilmew fost l-oħrajn. Kienet tkun tassew ħasra li kieku dawn ir-relikwi jintilfu f'xi pajjiż iehor. Illum dawn ir-relikwi forsi ftit hawn min jaf li jeżistu u trid tkun xi okkażjoni rari biex dawn joħorġu mill-Kon Katidral ta' San Ġwann. Okkażjoni rari min dawn kienet dik tal- 4 ta' Settembru 1994 meta l-Urna magħrufa bħala 'Tal-Isqof Sant' ittieħdet fil-knisja Arċipretali ta' Santa Katerina Verġni Martri fiż-Żurrieq. L-okkażjoni kienet dik tal-għeluq il-mitt sena min meta l-knisja saret waħda Arċipretali u l-mitt sena mill-wasla tal-Istatwa titulari ta' Santa Katerina fiż-Żurrieq. Tkun okkażjoni sabiħa jekk xi darba din l-Urna ''Tal-Isqof Sant' ikunu nistgħu nqimuha fil-Bażilka Elenjana għal ftit taż- żmien. Wara kollox dan it-tempju kbir u sabiħ għandu jkun post mill-aktar xieraq biex jilqa' fih relikwa oħra tal-Patruna ta' Birkirkara Sant' Elena. Il-Festa t-tajba lil kulħadd